ཝང་ཡུས་པའོ་ལོ་རིམ་བདུན་པའི་འཛིན་གྲྭ་དང་པོ་རུ་སོང་ནས།སློབ་གྲོགས་ཚོ་དང་བརྗེ་རེས་གཏིང་ཟབ་བྱས་པ་དང་།སྤྱི་ཁྱབ་ཧྲུའུ་ཅི་ཞི་ཅིན་ཕིང་དང་ཏང་ཀྲུང་དབྱང་གི་ཐུགས་ཁུར་དང་རེ་བ་དགེ་སློབ་ཚོར་བརྒྱུད་བསྒྲགས་བྱས།ཁོས་བཤད་རྒྱུར།སྤྱི་ཁྱབ་ཧྲུའུ་ཅི་ཞི་ཅིན་ཕིང་གིས་ན་གཞོན་ལོ་ཆུང་ཚོར་ཐུགས་ཁུར་ཆེན་པོ་གནང་བཞིན་ཡོད་པ་དང་།སློབ་གསོའི་ལས་དོན་ལ་ཧ་ཅང་མཐོང་ཆེན་གནང་བཞིན་ཡོད་ལ།རྒྱ་ཆེའི་དགེ་རྒན་རྣམས་ལ་རེ་བ་ཆེན་པོ་བཅངས་ཡོད།སྤྱི་ཁྱབ་ཧྲུའུ་ཅི་ཞི་ཅིན་ཕིང་གི་གསུང་བཤད་གལ་ཆེན་གྱི་ནང་དོན་རྒྱ་ཆེ་ཞིང་གཏིང་ཟབ་ལ།དེ་ནི་སློབ་གསོ་དམ་འཛིན་བྱེད་པའི་ཕྱོགས་སྟོན་འཁོར་ལོ་དང་།མི་གསར་བ་སྐྱེད་སྲིང་བྱེད་པའི་སློབ་དེབ།སློབ་གསོ་བསྒྲུབ་པའི་ལམ་ཐིག་རི་མོ་ཡིན་པས།ང་ཚོས་ངེས་པར་དུ་རྒྱུས་ལོན་གཏིང་ཟབ་དང་་ལག་ལེན་མཐར་ཕྱིན་བྱེད་དགོས་ཟེར།ཁོས་སློབ་གྲོགས་ཚོས་སྤྱི་ཁྱབ་ཧྲུའུ་ཅི་ཡི་མངག་བཅོལ་སེམས་སུ་བརྟན་པོར་འཛིན་པ་དང་།འགོ་གཙོ་ལ་དགའ་ཞེན་དང་ཏང་ལ་དགའ་ཞེན།མེས་རྒྱལ་ལ་དགའ་ཞེན།མཚོ་སྔོན་ལ་དགའ་ཞེན་བྱེད་པ།ཕུགས་འདུན་ཡིད་རྟོན་ཇེ་བརྟན་དུ་གཏོང་བ།ཀུན་སྤྱོད་བློ་སྦྱོང་ལ་ཤུགས་སྣོན་པ།ཤེས་བྱ་དང་མཐོང་རྒྱ་ཆེ་རུ་གཏོང་བ།ཕྱོགས་བསྡུས་བྱང་ཚད་མཐོར་འདེགས་བྱས་ཏེ།ཀུན་སྤྱོད་དང་བློ་རིགལུས་རྩལ།མཛེས་རྩལ།ངལ་རྩོལ་བཅས་ཕྱོགས་ཡོངས་ནས་བཟང་བའི་སྤྱི་ཚོགས་རིང་ལུགས་ཀྱི་འཛུགས་སྐྲུན་པ་དང་རྒྱུན་འཛིན་པ་ཚད་ལྡན་ཞིག་བྱེད་རྒྱུའི་སྐུལ་མ་བཏང་།